HMS Gloucester (D96)

HMS Gloucester (viirinumero D96) oli Britannian kuninkaallisen laivaston tyypin 42 ohjushävittäjä, joka kuului kolmanteen tilaussarjaan (Manchester-luokka).

 Valmistus 

Alus tilattiin Vosper Thornycroftilta Woolstonista, missä köli laskettiin 29. lokakuuta 1979. Alus laskettiin vesille 2. marraskuuta 1982 kumminaan kuningatar Elisabet II:n serkun puoliso Gloucesterin herttuatar Birgitte ja otettiin palveluskäyttöön 11. syyskuuta 1985.Gardiner, Robert s. 511

 Palvelus 
Persianlahden sodassa alus oli 15. syyskuuta 1990 - 14. maaliskuuta 1991 Persianlahdella liittokunnan laivastossa päällikkönään Philip Wilcocks. Irakin rannikkopuolustus laukaisi 25. helmikuuta 1991 kaksi Silkworm-ohjusta kohti lahden pohjoisosassa olleita USS Missouria ja miinantorjunta-aluksia. Ohjuksista toinen putosi mereen ja toisen torjui Gloucester Sea Dart -ohjuksillaan. Tapahtuma oli samalla ensimmäinen merellä tapahtunut ohjuksella toteutettu ohjustorjunta.Watson et al 1991 s.68 ja s.126

Vuoden 2006 Libanonin sodassa alus oli ensimmäinen Britannian kuninkaallisen laivaston alus, joka evakuoi britannian kansalaisia Beirutista. Alus saapui Beirutiin 18. heinäkuuta ja teki kolme evakuointimatkaa KyprokselleBBC 30.06.2011 HMS Goucester in final farewell in Portsmouth. Alus oli 2007 Rosythissä telakalla.

Alus lähti 20. elokuuta 2010 Portsmouthista seitsemän kuukauden partiomatkalle Etelä-Atlantille, mistä tehtävästä se vapautti HMS Portlandingov.uk 20.08.2010 - HMS Gloucester sets sail for South Atlantic. Ollessaan matkalla etelään partiointialueelleen se pysäytti 27. elokuuta 2010 Kap Verden rannikolla Floridaan rekisteröidyn jahdin Tortugan, jolta takavarikoitiin neljän miljoonan punnan arvosta kokaiiniagov.uk HMS Gloucester foils drug smugglers. Uruguayn hallitus kielsi 20. syyskuuta alukselta pääsyn Montevideoon.

Alus palasi 23. toukokuuta 2011 Portsmouthiin, jossa se poistettiin palveluksesta 30. kesäkuuta. Alus myytiin 2 miljoonalla punnalla romutettavaksi. Alus lähti 22. syyskuuta 2015 hinattuna Turkkiin Aliagaan, jonne se saapui 15. lokakuuta. Aluksen romutus saatiin päätökseen 7. tammikuuta 2016.BBC 22.09.2015 - Former HMS Gloucester departs Portsmouth for final timeRecycling of Type 42s Edinburgh, York & Gloucester - Disposal Services Authority

 Lähteet 



 Viitteet 

 Aiheesta muualla 

purjehdusluettelo

Luokka:Kuninkaallisen laivaston tyypin 42 hävittäjät
Luokka:Yhdistyneen kuningaskunnan Persianlahden sodan sotalaivat
Luokka:Yhdistyneen kuningaskunnan kylmän sodan hävittäjät